Ego Mathildis comitissa Nivernensis: omnibus presentes litteras inspecturis, salutem: Vestra noscat universitas quod donationem illam quam Dominus et maritus noster H. quondam comes Nivernensis fecit ecclesie Pontiniacensi, de nemore de la Suez concedimus, laudamus et confirmamus in puram et perpetuam eleemosynam, pro anniversario nostro et ipsius comitis in eadem ecclesia annuatim in perpetuum faciendis. Quod ut ratum et firmum permaneat, presentem cartam sigilli nostri munimine fecimus roborari. Actum apud Sanctam-Virtutem, anno Domini, M. CC. XXII, mense maio.